
KULTŪROS TURINIO SKAITMENINIMAS

Anykščių menų centras nuo 2024 m. spalio 24 dienos įgyvendina projektą Nr. 06-015-K-0004 „Kultūros turinio skaitmeninimas“. Jis įgyvendinamas 2021‒2027 metų Europos Sąjungos fondų ir Ekonomikos gaivinimo ir atsparumo didinimo priemonės bei Lietuvos Respublikos valstybės biudžeto lėšomis – iš viso 162.087 Eur. 
Projekto tikslas  suskaitmeninti Angelų muziejaus fondo kolekcijos eksponatus (senasis liaudies menas,  profesionalių menininkų skulptūros ir kt.), Anykščių bažnyčios klebono monsinjoro Alberto Talačkos dailės darbų kolekciją, žymių anykštėnų medalininko Jono Žuko,  skulptoriaus Kazio Varno darbus bei  -  Lietuvos nacionalinių  kultūros ir meno premijų laureatų Leono Striogos ir Vytauto Šerio kūrinius iš privačių meno kolekcijų.
Projekto metu bus kuriama virtualios realybės patirtis, skaitmeninat aukščiau nurodytas ekspozicijas ir eksponatus. Nurodyti kultūros objektai bus skaitmeninami 3D formatu. Sukurtų skaitmeninių ekspozicijų vartotojas ne tik turės galimybę pasivaikščioti po specialiai 3D būdu suprojektuotas ekspozicines sales, tačiau ir apžiūrėti realius skenuotus eksponatus bei su dalimi jų sąveikauti. Visi eksponatai turės anotacijas lietuvių ir anglų kalbomis, alternatyviuosius tekstus su įgarsinimu, skirtus akliesiems ir silpnaregiams. Turinys taip pat bus pateiktas gestų kalba. Numatoma, jog turinys bus patalpintas platformoje E-kultūra kaip interaktyvus 3D turas ar virtualios realybės turas, o vėliau pritaikytas ir rodyti per virtualios realybės akinius muziejaus ekspozicijose, išvažiuojamose edukacijose ar pristatomuosiuose renginiuose.
Sukurtas originalus  skaitmeninis audiovizualinis kultūros turinys bus ženklinamas atvirąja turinio licencija CC BY-ND, leidžiančia skleisti skaitmeninį kultūros turinį be teisės jį modifikuoti.
Projekto veiklų įgyvendinimo pradžia – 2024 m. spalio mėn, pabaiga – 2026 m. balandžio mėn.
Projektą administruojanti institucija – viešoji įstaiga Centrinė projektų valdymo agentūra.
Projektą vykdanti institucija – Anykščių menų centras.

